# Sigurnosne napomene za univerzalne pile

- Električni alat držite isključivo za izolirane prihvatne površine ako izvodite radove kod kojih bi pribor za rezanje mogao zahvatiti skrivene električne vodove. Ako pribor za rezanje dođe u doticaj sa žicama pod naponom i metalni će dijelovi električnog alata biti pod naponom, što može dovesti do električnog udara rukovaoca.

- Kliještima ili na drugačiji pametan način učvrstite i podložite izradak na stabilnoj platformi. Ako izradak držite rukom ili uz tijelo, bit će nestabilan i postoji mogućnost gubitka kontrole.

- Ruke držite dalje od područja rezanja. Ne posežite ispod izratka. Kod dodira lista pile postoji opasnost od ozljeda.

- Električni alat približavajte izratku samo u uključenom stanju. Inače postoji opasnost od povratnog udarca ako bi se radni alat zaglavio u izratku.

- Pazite da ploča podnožja kod piljenja sigurno naliježe. Zaglavljeni list može se odlomiti ili dovesti do povratnog udarca.

- Nakon završenog radnog postupka isključite električni alat, a list pile izvucite iz reza tek nakon što se zaustavi. Na taj ćete način izbjeći povratni udarac, a električni alat možete sigurno odložiti.

- Prije odlaganja električnog alata pričekajte da se zaustavi. Radni alat se može zaglaviti što može dovesti do gubitka kontrole nad električnim alatom.

- Koristite samo neoštećene, besprijekorne listove pile. Savijeni ili tupi listovi pile mogu se odlomiti, negativno utjecati na kvalitetu rezanja ili prouzročiti povratni udarac.

- Nakon isključivanja list pile ne kočite boč‌nim pritiskanjem. List pile se može oštetiti, odlomiti ili prouzročiti povratni udarac.

- Upotrebljavajte električni alat samo s pločom podnožja. Pri radu bez ploče podnožja postoji opasnost da nećete moći kontrolirati električni alat.

- Koristite prikladne detektore kako biste pronašli skrivene opskrbne vodove ili za‌tra‌žite pomoć lokalnog distributera. Kontakt s električnim vodovima može dovesti do požara i električnog udara. Oštećenje plinske cijevi može dovesti do eksplozije. Probijanje vodovodne cijevi uzrokuje materijalne štete.

- U slučaju oštećenja i nestručne uporabe aku-ba‌terije mogu se pojaviti pare. Aku-baterija može izgorjeti ili eksplodirati. Dovedite svježi zrak i u slučaju potrebe zatražite liječničku pomoć. Pare mogu nadražiti dišne puteve.

- Ne otvarajte aku-bateriju. Postoji opasnost od kratkog spoja.

- Oštrim predmetima kao što su npr. čavli, odvijači ili djelovanjem vanjske sile aku-baterija se može oštetiti. Može doći do unutrašnjeg kratkog spoja i aku-baterija može izgorjeti, razviti dim, eksplodirati ili se pregrijati.

- Aku-bateriju koristite samo u proizvodima proizvođača. Samo na ovaj način je aku-baterija zaštićena od opasnog preopterećenja.

| Zaštitite aku-bateriju od vrućine, npr. također od stalnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.