# Vedligeholdelse og ‌rengøring

- Tag altid akkuen ud af el‑værktøjet, før der arbejdes på el‑værktøjet (f.eks. vedligeholdelse, værktøjsskift osv.) samt før det transporteres og lægges til opbevaring. Utilsigtet aktivering af start-stop-kontakten er forbundet med kvæstelsesfare.

- El‑værktøj og el‑værktøjets ventilationsåbninger skal altid holdes rene for at sikre et godt og sikkert arbejde.

- Rengør kun savklingen og savklingeholderen tørt. Hvis du vil fjerne dybere liggende snavs, skal du bruge en fin pensel (se billede E).

Savklingen er vedligeholdelsesfri. Savklingens kæde må ikke smøres med olie.

Rengør savklingeholderen (13) med regelmæssige mellemrum. Tag savklingen ud af el‑værktøjet og bank el‑værktøjet let på en lige flade.

En kraftig tilsmudsning af el-værktøjet kan føre til funktionsfejl. Sav derfor ikke meget støvdannende materialer nedefra eller over hovedhøjde.