# Namestitev/menjava žaginega lista

- Pri namestitvi ali menjavi nastavkov nosite zaščitne rokavice. Nastavki so ostri in se lahko pri daljši uporabi močno segrejejo.

- Če želite zamenjati žagin list, preprečite stik s kožo in uporabljajte brezhibne zaščitne rokavice. Žagin list se lahko pri daljši uporabi močno segreje.

- Nikoli ne vlecite za verigo in verige ne snemite z vodilne enote.

Celoten žagin list vedno zamenjajte s celotnim žaginim listom. Same verige ni dovoljeno zamenjati.

##

Uporabite samo žagine liste, ki so primerni za material, ki ga obdelujete. Žagin list ne sme biti daljši, kot je potrebno za predviden rez.

Žagin list | Globina reza | Kataloška številka | Materiali
--- | --- | --- | ---
NanoBlade Wood Basic | 50 mm | 2 609 256 D83 | Les, plastika (PVC, PC, PMMA)
NanoBlade Wood Basic | 65 mm | 2 609 256 F43 | Les, plastika (PVC, PC, PMMA)
NanoBlade Wood Speed | 50 mm | 2 609 256 D84 | Les, plastika (PVC, PC, PMMA)
NanoBlade Wood Speed | 65 mm | 2 609 256 D86 | Les, plastika (PVC, PC, PMMA)

##

- Namestite samo čiste žagine liste. Poskrbite za to, da na vpenjalu za žagin list ni ostružkov in žagovine.

Z zaporno ročico (10) odprite pokrov (9) vpenjala žaginega lista. Vstavite žagin list, kot je prikazano na sliki. Pazite na to, da boste lahko pogonsko gred in konec žaginega lista namestili v zareze vpenjala žaginega lista (13). Zaprite pokrov vpenjala žaginega lista in ga zapahnite z zaporno ročico. Zaporna ročica se mora slišno zaskočiti.

Veriga žaginega lista se napne samodejno.

Če veriga žaginega lista drsi ali pa se je odpela z vodilne enote, odprite in zaprite pokrov (9) vpenjala žaginega lista.

##

Sprostite zaporno ročico (10) in povsem razklopite pokrov (9) vpenjala žaginega lista. Snemite žagin list.